Source: https://www.riigiteataja.ee/akt/129052018018
Timestamp: 2020-02-29 04:18:36+00:00
Document Index: 1264965

Matched Legal Cases: ['§ 3', '§ 62', '§ 61', '§ 4', '§ 4', '§ 4', '§ 63', '§ 60', '§ 60', '§ 61', '§ 3', '§ 61', '§ 63', '§ 61', '§ 2', '§ 61', '§ 61']

Kaitseliidu liikme hukkumise, püsiva töövõimetuse ja osalise või puuduva töövõime korral ühekordse hüvitise maksmiseks avalduse esitamise, hüvitise määramise ning väljamaksmise tingimused ja kord – Riigi Teataja
Kaitseliidu liikme hukkumise, püsiva töövõimetuse ja osalise või puuduva töövõime korral ühekordse hüvitise maksmiseks avalduse esitamise, hüvitise määramise ning väljamaksmise tingimused ja kord
Kaitseliidu liikme hukkumise, püsiva töövõimetuse ja osalise või puuduva töövõime korral ühekordse hüvitise maksmiseks avalduse esitamise, hüvitise määramise ning väljamaksmise tingimused ja kord - sisukord
§ 3 Hukkumise korral hüvitise väljamaksmise tingimused ja kord
RT I, 29.05.2018, 18
Vastu võetud 22.08.2016 nr 17
RT I, 24.08.2016, 6
22.05.2018 RT I, 29.05.2018, 10 01.06.2018
Määrus kehtestatakse Kaitseliidu seaduse § 62 lõike 2 alusel.
(1) Kaitseliidu seaduse § 61 lõigetes 4 – 42 ja 5 sätestatud ühekordset hüvitist saama õigustatud isikul on õigus hüvitist taotleda ühe aasta jooksul Kaitseliidu liikme püsiva töövõimetuse tuvastamisest, töövõime hindamise otsusest või hukkumisest arvates.
[RT I, 29.05.2018, 10 - jõust. 01.06.2018]
(2) Kaitseliidu liikme Kaitseliidu seaduse § 4 lõike 1 punktis 4 sätestatud ülesande täitmise tõttu saadud vigastuse tagajärjel püsiva töövõimetuse tuvastamise korral esitatakse ühekordse hüvitise taotlus Kaitseministeeriumile Kaitseliidu kaudu. Taotlusele tuleb lisada Kaitseväe arstliku komisjoni otsus püsiva töövõimetuse tuvastamise kohta.
(3) Kaitseliidu liikme Kaitseliidu seaduse § 4 lõike 2 punktides 1, 2, 4, 6 ja 7 sätestatud tegevustes osalemisel teenistuskohustuste täitmise tõttu või noortejuhile õppetegevuse korraldamise käigus saadud vigastuse tagajärjel Eesti Töötukassa töövõimetoetuse seaduse alusel osalise või puuduva töövõime tuvastamise korral esitatakse ühekordse hüvitise taotlus Kaitseministeeriumile Kaitseliidu kaudu. Taotlusele tuleb lisada Eesti Töötukassa töövõime hindamise otsus ja Sotsiaalkindlustusameti otsus põhjusliku seose kohta töövõime ulatuse ja teenistuskohustuse täitmisel saadud vigastuse vahel või Sotsiaalkindlustusameti otsus püsiva töövõimetuse tuvastamise kohta.
(4) Kaitseliidu liikme Kaitseliidu seaduse § 4 lõike 1 punktis 4 ja lõike 2 punktides 1, 2, 4, 6 ja 7 sätestatud ülesannete täitmisel ja tegevustes osalemisel või noortejuhi õppetegevuse korraldamise käigus hukkumise korral esitatakse ühekordse hüvitise taotlus Kaitseministeeriumile Kaitseliidu kaudu. Taotlusele tuleb lisada dokument, mis tõendab, et taotleja on Kaitseliidu seaduse § 63 lõikes 6 nimetatud hüvitist saama õigustatud isik.
(5) Kaitseliit edastab pärast Kaitseliidu seaduse § 60 lõigetes 1 ja 3 sätestatud uurimise tulemuste selgumist 15 kalendripäeva jooksul taotluse Kaitseministeeriumile koos järgmiste dokumentidega:
1) Kaitseliidu seaduse § 60 lõigete 1 ja 3 alusel tehtud uurimise tulemused, sealhulgas uurimise tulemus teenistuskohustuse täitmise ja vigastuse saamise või hukkumise põhjuse vahelise seose tuvastamise osas;
2) Kaitseliidu ülema arvamus ühekordse hüvitise maksmise kohta, sealhulgas kinnitus Kaitseliidu seaduse §-s 66 nimetatud ühekordse hüvitise maksmist välistavate asjaolude puudumise kohta;
3) käesoleva paragrahvi lõikes 2 või 3 nimetatud dokument.
(6) Juhul kui hukkunud Kaitseliidu liige on nimetanud Kaitseliidu seaduse § 61 lõike 6 kohaselt füüsilise isiku või isikud, edastab Kaitseliit nende nimetamise avalduse originaali või kinnitatud koopia Kaitseministeeriumile. Avalduse originaal tagastatakse Kaitseliidule koos hüvitise otsusega.
(7) Kaitseministeeriumil on taotluse läbivaatamisel õigus küsida asjaomastelt isikutelt ja asutustelt lisateavet.
(1) Kaitseliidu liikme püsiva töövõimetuse tuvastamise korral või osalise töövõime või puuduva töövõime tuvastamise korral ühekordse hüvitise taotlemisel teeb Kaitseministeerium otsuse 60 päeva jooksul pärast taotluse Kaitseministeeriumisse jõudmist.
(2) Kaitseliidu liikme hukkumise korral ühekordse hüvitise taotlemisel määratakse hüvitis kahes osas järgnevalt:
1) hüvitise esimese osa maksmise otsuse teeb Kaitseministeerium 60 päeva jooksul pärast esimese taotluse Kaitseministeeriumisse jõudmist;
2) hüvitise teise osa maksmise otsuse teeb Kaitseministeerium 60 päeva jooksul pärast ühe aasta möödumist Kaitseliidu liikme hukkumisest.
(3) Juhul kui Kaitseliidu liikme hukkumise korral esitatakse pärast käesoleva paragrahvi lõike 2 punktis 1 nimetatud otsuse tegemist täiendav hüvitise taotlus, tehakse hüvitise otsus koos hüvitise teise osa maksmise otsusega.
(4) Käesoleva paragrahvi lõigetes 1 ja 2 sätestatud tähtaega on Kaitseministeeriumil õigus pikendada 60 päeva võrra, kui ilmnevad uued asjaolud või otsuse tegemiseks ei ole piisavalt teavet.
(5) Kaitseministeeriumil on õigus hüvitise otsuse täitmine peatada, kui selle kohta on esitatud kaebus, kuni kaebuse menetluse lõppemiseni.
§ 3. Hukkumise korral hüvitise väljamaksmise tingimused ja kord
(1) Kaitseliidu liikme Kaitseliidu seaduse § 61 lõike 6 alusel nimetatud füüsilisele isikule makstakse hüvitis välja talle avalduses määratud osakaalus 14 kalendripäeva jooksul hüvitise otsuse tegemisest arvates.
(2) Kaitseliidu seaduse § 63 lõike 6 punktis 2 nimetatud isikule (edaspidi perekonnaliige) makstakse 14 kalendripäeva jooksul hüvitise otsuse tegemisest arvates välja 30 protsenti Kaitseliidu seaduse § 61 lõikes 5 nimetatud summast, millest on maha arvatud käesoleva paragrahvi lõike 1 alusel väljamakstav summa.
(3) Mitme perekonnaliikme korral jaotatakse käesoleva paragrahvi lõike 2 alusel väljamakstav hüvitise summa perekonnaliikmete vahel võrdselt.
(4) Hüvitise teine osa ja täiendava otsuse alusel määratud hüvitis makstakse välja 14 kalendripäeva jooksul pärast käesoleva määruse § 2 lõike 2 punkti 2 alusel otsuse tegemist.
(5) Hüvitise teise osa suurus arvutatakse järgmiselt:
1) Kaitseliidu seaduse § 61 lõikes 5 nimetatud summast arvestatakse maha Kaitseliidu seaduse § 61 lõike 6 alusel nimetatud isikule määratud summa;
3) saadud osast arvestatakse maha perekonnaliikmele hüvitise esimese osa maksmise otsuse alusel väljamakstud summa.
(6) Hüvitist maksab Kaitseliit Kaitseministeeriumi otsuse alusel riigieelarvest eraldatud rahaliste vahendite arvelt.